[**ОКОЗ:**

1.03.00.00.00 Фуқаролик қонунчилиги / 03.03.00.00 Юридик шахслар / 03.03.05.00 Хўжалик ширкатлари ва жамиятлари / 03.03.05.05 Акциядорлик жамиятлари.Очиқ акциядорлик жамияти. Ёпиқ акциядорлик жамияти. Холдинглар]

[**ТСЗ:**

1.Фуқаролик қонунчилиги. Тадбиркорлик / Юридик шахсларнинг ташкилий-ҳуқуқий шакли]

|  |
| --- |
| «BIOKIMYO» AJ  акциядорларининг 2021 йил 25 июндаги  Умумий йиғилиши қарори билан **«ТАСДИҚЛАНГАН»** Умумий йиғилиш Раиси А.Тугизбаев  М.Ў. |

*[****ОКОЗ:***

*1.03.00.00.00 Фуқаролик қонунчилиги / 03.03.00.00 Юридик шахслар / 03.03.05.00 Хўжалик ширкатлари ва жамиятлари / 03.03.05.05 Акциядорлик жамиятлари.Очиқ акциядорлик жамияти. Ёпиқ акциядорлик жамияти. Холдинглар]*

*[****ТСЗ:***

*1.Фуқаролик қонунчилиги. Тадбиркорлик / Юридик шахслар. Тижорат ташкилотлари. Нотижорат ташкилотлари]*

**«BIOKIMYO»**

**AKSIYADORLIK JAMIYATINING**

**Кузатув кенгаши тўғрисидаги**

**Н И З О М И**

(янги таҳрири)

**Янгийўл шахар – 2021 йил**

**М У Н Д А Р И Ж А**

|  |  |  |
| --- | --- | --- |
| 1. | Умумий қоидалар . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . | 3 |
| 2. | Кузатув кенгашнинг ваколатлари. . . . . . . . . . . . . . . . . . . . . . . . . . . . . . . . . . . . . . . | 3 |
| 3. | Кузатув кенгаш аъзоларини сайлаш . . . . . . . . . . . . . . . . . . . . . . . . . . . . . . . . . . . . | 4 |
| 4. | Кузатув кенгаш аъзоларига доир малака талаблари . . . . . . . . . . . . . . . . . . . . . . | 6 |
| 5. | Кузатув кенгаш Раиси. . . . . . . . . . . . . . . . . . . . . . . . . . . . . . . . . . . . . . . . . . . . . . . . | 7 |
| 7. | Кузатув кенгаш мажлиси. . . . . . . . . . . . . . . . . . . . . . . . . . . . . . . . . . . . . . . . . . . . . . | 7 |
| 8. | Кузатув кенгаши қошида қўмиталарни шакллантириш . . . . . . . . . . . . . . . . . . . . . | 9 |
| 9. | Кузатув кенгаш аъзоларининг ҳуқуқ ва мажбуриятлари. . . . . . . . . . . . . . . . . . . . | 9 |
| 10. | Кузатув кенгаш аъзоларининг жавобгарлиги. . . . . . . . . . . . . . . . . . . . . . . . . . . . . | 10 |

**1. Умумий қоидалар**

1.1. Мазкур Низом «BIOKIMYO» Aksiyadorlik jamiyatining(бундан буён матнда Жамият деб юритилади) Кузатув кенгашини ташкил этиш ва унинг фаолият тартибини, аъзоларини сайлашни, шунингдек уларнинг ҳуқуқ ва мажбуриятларини белгилайди.

1.2. Мазкур Низом Ўзбекистон Республикасининг 2014 йил 6-майдаги 370-сон «Акциядорлик жамиятлари ва акциядорлар ҳуқуқларини ҳимоя қилиш тўғрисида» Қонуни (бундан буён матнда Қонун деб юритилади), акциядорлик жамиятлари фаолиятининг самарадорлигини ошириш ва корпоратив бошқарув тизимини такомиллаштириш комиссияси йиғилишининг 2015 йил 31 декабрдаги 9-сон баённомаси билан тасдиқланган “Корпоратив бошқарув кодекси” (бундан буён матнда Кодекс деб юритилади), 2018 йил 20 апрелдаги 15-сон баённомаси билан тасдиқланган “Корпоратив бошқарув қоидалари” (бундан буён матнда Қоида деб юритилади) хамда Жамият Уставига мувофиқ ишлаб чиқилган.

1.3. Жамият Кузатув кенгаши ўз ишини қонунчилик, мазкур Устав ва акциядорлар Умумий йиғилиши қарори билан тасдиқланган мазкур «Кузатув кенгаши тўғрисида»ги низом асосида амалга оширади.

1.4. Жамият Кузатув кенгашиининг сон таркиби Жамият Уставида белгилаб қўйилади.

**2. Кузатув кенгашнинг ваколатлари**

2.1. Жамиятнинг Кузатув кенгаши Жамият фаолиятига умумий раҳбарликни амалга оширади, Қонун ва Жамият Устави билан акциядорлар Умумий йиғилишининг ваколат доирасига киритилган масалаларни ҳал этиш бундан мустасно.

2.2. Кузатув кенгаш ваколатига қуйидагилар киради:

* + жамиятнинг бизнес-режаси кўрсатгичлари, ривожлантириш стратегиясига эришиш бўйича кўрилаётган чора-тадбирлар тўғрисида жамият Бошқарувнинг хисоботини мунтазам равишда эшитиб борган холда жамият фаолиятининг устувор йўналишларини белгилаш;
  + хомийлик (хайрия) ёки беғараз ёрдам кўрсатиш (олиш) тартиби ва шартларини белгилаш хамда бу борада қарор қабул қилиш хуқуқини фақат акциядорларнинг умумий йиғилиши ва қонун хужжатларида белгиланган доирада, бу хақда барча акциядорлар учун маълумотларни ошкор этган тарзда бериш;
  + жамият ташкилий тузилмасини ишлаб чиқиш, жорий этиш ва мунтазам баҳоланиши бўйича ишларнинг қонунчиликда белгиланган талабларга мувофиқ тарзда амалга оширилишини мувофиқлаштиришни таъминлаш;
  + корпоратив бошқарув тизимини баҳолашни ўтказиш учун мустақил ташкилотни танлаш жамият кузатув кенгашининг қарори бўйича танлов асосида ўтказиш;
  + жамиятнинг Устав фондини қўшимча акцияларни жойлаштириш йўли билан кўпайтириш, шунингдек жамият уставига жамиятнинг устав фондини кўпайтириш хамда жамиятнинг эълон қилинган акциялари сонини камайтириш билан боғлиқ ўзгартириш ва қўшимчалар киритиш;
  + акцияларни жойлаштириш тўғрисида қарор қабул қилишда акцияларни жойлаштириш (қимматли қоғозларнинг биржа бозорига ва уюшган биржадан ташқари бозорига чиқариш) нархини қимматли қоғозлар савдоси ташкилотчиларининг савдо майдончаларида вужудга келаётган нархлар конъюнктурасидан келиб чиққан ҳолда белгилаш;
  + акциялар чиқариш тўғрисидаги қарорни тасдиқлаш;
  + эмиссия рисоласини тасдиқлаш;
  + корпоратив облигациялар, шу жумладан акцияларга айирбошланадиган облигациялар чиқариш тўғрисидаги қарорни қабул қилиш ва тасдиқлаш;
  + қимматли қоғозларнинг ҳосилаларини чиқариш тўғрисида қарор қабул қилиш;
  + қимматли қоғозларни чиқариш тўғрисидаги қарор ва (ёки) рисолага ўзгартиришлар ва (ёки) қўшимчалар киритиш ва қимматли қоғозлар жойлаштирилиши ва муомаласини тўхтатиб туриш тўғрисида қарор қабул қилиш;
  + жамият ўзи жойлаштирган акцияларни уларни кейинчалик белгиланган тартибда қайта сотиш мақсадида қарор қабул қилиш;
  + корпоратив облигацияларини қайтариб сотиб олиш тўғрисида қарор қабул қилиш;
  + акциядорларнинг йиллик ва навбатдан ташқари Умумий йиғилишларини чақириш, бундан Қонун **65-моддасининг [ўн биринчи қисмида](C:\\Users\\user\\Documents\\2019 йил УМУМИЙ ЙИГИЛИШ\\УСТАВ и ПОЛОЖЕНИЯ утв.27.06.2019г\\2382409?ONDATE=07.05.2014 00" \l "2383017)**назарда тутилган ҳоллар мустасно;
  + акциядорлар Умумий йиғилишининг кун тартибини тайёрлаш;
  + акциядорларнинг Умумий йиғилиши ўтказиладиган сана, вақт ва жойни белгилаш;
  + акциядорларнинг Умумий йиғилиши ўтказилиши ҳақида хабар қилиш ва йиғилиш ўтказиш учун Жамият акциядорларининг реестрини шакллантириш санасини белгилаш;
  + жамият Уставига ўзгартириш ва қўшимчалар киритиш ёки Жамиятнинг янги таҳрирдаги Уставини тасдиқлаш масалаларни акциядорларнинг Умумий йиғилиши ҳал қилиши учун киритиш;
  + мол-мулкнинг бозор қийматини белгилашни ташкил этиш;
  + жамият Бошқарув сон таркибини тузиш ва Бошқарув аъзоларини сайлаш (тайинлаш), уларнинг ваколатларини муддатидан илгари тугатиш, бунда Бошқарув раиси ва унинг ўринбосарларини сайлаш (тайинлаш) танлов асосида амалга оширилади. Танловда хорижий менеджерлар хам иштирок этиши мумкин;
  + жамиятнинг Бошқарув Раиси ва Бошқарув аъзоларига тўланадиган ҳақ ва (ёки) компенсацияларни, шунингдек уларнинг энг юқори миқдорларини белгилаш;
  + Бошқарув Раисини ва Бошқарув аъзолари билан тузилган шартномаларни амал қилиш муддатини узайтириш ёки уни бекор қилиш мумкинлиги тўғрисида қарор қабул қилиш;
  + йиллик бизнес-режасини жорий йилнинг 1 декабридан кечиктирмай маъқуллаш ва тасдиқлаш;
* ички аудит хизматини ташкил этиш, унинг харажатлар сметаси, иш режасини тасдиқлаш, ходимларини тайинлаш хамда ҳисоботини **ҳар чоракда** эшитиб бориш ва тасдиқлаш;
* корпоратив маслаҳатчини тайинлаш ва унинг фаолияти тартибини белгиловчи низомни тасдиқлаш;
* рахбар лавозимларга танлов эълон қилиш, танловнинг объектив мезонлари уларнинг якуни бўйича янгича фикрловчи, замонавий талабларга жавоб берувчи юқори малакага эга бўлган, шунингдек, хорижий менеджерларни танлаб олиш жараёнлари баён этилган танловлар регламентини тасдиқлаш;
* жамиятнинг “Ахборот сиёсати тўғрисидаги низомини” тасдиқлаш;
* жамият кузатув кенгаши қошида кузатув кенгаши, ижроия органи аъзолари, жамият ходимлари ва жалб этилган экспертлар (тегишли соҳа мутахассислари, соҳа олий таълим муассасалари ўқитувчилари ва бошқалар) дан иборат тегишли масалалар, шу жумладан, низоли вазиятларни аниқлаш ва ҳал этиш бўйича қўмиталар (ишчи гурухлари) ташкил этиш ва низомларини тасдиқлаш;
* жамият корпоратив бошқарув тизимини баҳолаш учун мустақил ташкилотни жалб қилиш;
* корпоратив бошқарув кодексини жорий этиш бўйича чора-тадбирларни ўз вақтида бажарилиши устидан назорат қилишни таъминлаш;
* кузатув кенгаши йиғилишларини сўров ўтказиш йўли билан, шунингдек, видеоконференц-алоқа режимида ўтказиш холатлари ва тартибини белгилаш;
* акциядорлар ва инвесторлар билан ўзаро хамкорлик учун масъул ходим ёки бўлинмани белгилайди;
* жамият ижроия органининг фаолиятига дахлдор ҳар қандай ҳужжатлардан эркин фойдаланиш ва Жамият Кузатув кенгаши зиммасига юклатилган вазифаларни бажариш учун бу ҳужжатларни ижроия органидан олиш. Жамият Кузатув кенгаши ва унинг аъзолари олинган ҳужжатлардан фақат хизмат мақсадларида фойдаланиши мумкин;
  + аудиторлик текширувини ўтказиш (мажбурий аудиторлик текшируви бундан мустасно), аудиторлик ташкилотини белгилаш, унинг хизматларига тўланадиган энг кўп ҳақ миқдори ва у билан шартнома тузиш (шартномани бекор қилиш) тўғрисида қарор қабул қилиш;
  + аудиторлик текширувини, шу жумладан ҳалқаро стандартларга мувофиқ тузилган молиявий хисоботларнинг ҳалқаро аудит стандартларига мувофиқ аудиторлик текширувидан ўтказиш ва эълон қилиш бўйича тегишли қарорларни қабул қилиш;
  + Бошқарувнинг фаолияти самарадорлиги ва натижадорлигининг асосий кўрсаткичларини тасдиқлаш;
  + жамиятда ишлаб чиқаришни маҳаллийлаштириш ва саноат кооперациясини ривожлантириш чора-тадбирлари натижадорлиги юзасидан амалга оширилган ишлар бўйича ҳисоботларни тинглаш;
  + харидлар жараёни шаффофлиги ва асослилиги, шу жумладан маҳаллий маҳсулотларнинг сифат ва нарх бўйича белгиланган параметрларга мувофиқлигини ҳисобга олган ҳолда импорт харидларини, шунингдек валюта ресурсларидан самарали фойдаланилишини ҳар чоракда ташқи аудитдан ўтказиш механизмини жорий этиш;
  + Жамиятнинг Тафтиш комиссияси аъзоларига тўланадиган ҳақ ва компенсацияларнинг миқдорлари юзасидан тавсиялар бериш;
  + дивиденд миқдори, уни тўлаш шакли ва тартиби юзасидан тавсиялар бериш;
  + Жамиятнинг Захира фондидан ва бошқа фонларидан фойдаланиш;
  + Жамиятнинг филиалларини ташкил этиш ва ваколатхоналарини очиш;
  + Жамиятнинг шўъба ва тобе хўжалик жамиятларини ташкил этиш;
  + Қонуннинг **[8](C:\\Users\\user\\Documents\\2019 йил УМУМИЙ ЙИГИЛИШ\\УСТАВ и ПОЛОЖЕНИЯ утв.27.06.2019г\\2382409" \l "2383218)** ва [**9-бобларида**](file:///C:\Users\user\Documents\2019%20йил%20УМУМИЙ%20ЙИГИЛИШ\УСТАВ%20и%20ПОЛОЖЕНИЯ%20утв.27.06.2019г\2382409#2383231) ва мазкур Уставда назарда тутилган ҳолларда битимлар тузиш ҳақида қарор қабул қилиш;
  + Жамиятнинг тижорат ва нотижорат ташкилотлардаги иштироки билан боғлиқ битимларни қонун ҳужжатларида белгиланган тартибда тузиш.

2.3. Жамият Кузатув кенгашининг ваколат доирасига Қонун, корпоратив бошқарув кодекси, қоидаси ва Уставга мувофиқ бошқа масалаларни ҳал этиш ҳам киритилиши мумкин.

2.4. Кузатув кенгаши акциядорларнинг умумий йиғилиши, кузатув кенгаши, жамият устави ва ривожланиш режаси томонидан қўйилган вазифаларнинг бажарилиши учун ижроия органи ваколатига кирувчи масалаларни у томондан мустақил хал этиш талабини жорий этади.

2.5. Жамият Кузатув кенгаши Бошқарув, жамиятнинг ички назорат органи, ташкил этилган коллегиал органлар фаолиятини мувофиқлаштиради, зарур бўлганда, жамият ривожланиш режасини ишлаб чиқишни ташкил этиш ва унда белгиланган мақсадларга эришиш мониторинги учун экспертларни жалб этади.

2.6. Кузатув кенгаши жамиятнинг стратегик мақсади сифатида акциялар нархининг ўсишига олиб келувчи молиявий бақарорликни таъминлаш, мехнат унумдорлиги ва маҳсулот рақобатдошлигини ошириш, ишлаб чиқариш, энергия самарадорлиги ва экспорт кўрсатгичларининг ўсиши, ишлаб чиқариш қувватларини модернизация қилиш, техник ва технологик янгилашни амалга оширишни белгилайди.

2.7. Жамият Кузатув кенгаши унинг аъзоси вазифасини бажаришдан озод этилиши шартларини хамда Кузатув кенгаши раисининг йиғилишни ташкил этиш ва ўтказиш билан боғлиқ фаолияти тартиби ва функциясини белгилайди.

2.8. Жамият Кузатув кенгашининг ваколат доирасига киритилган масалалар ҳал қилиш учун Жамиятнинг Бошқарувига ўтказилиши мумкин эмас.

**3. Кузатув кенгаш аъзоларини сайлаш**

3.1. Жамиятнинг Кузатув кенгаши аъзоларини сайлаш Қонунда ва Жамият Уставида назарда тутилган тартибда **бир йил** муддатга акциядорларнинг Умумий йиғилиши томонидан амалга оширилади.

3.2. Жамиятнинг Кузатув кенгаши таркибига сайланган шахслар чекланмаган тарзда қайта сайланиши мумкин.

3.3. Жамият Бошқарув органи аъзолари, унинг шўъба ва тобе хўжалик жамиятларида меҳнат шартномаси (контракт) бўйича ишлаётган шахслар ва ушбу жамиятлар бошқарув органларининг аъзолари Кузатув кенгашига сайланиши мумкин эмас.

3.4. Айни шу Жамиятда меҳнат шартномаси (контракт) бўйича ишлаётган шахслар Жамиятнинг Кузатув кенгаши аъзоси бўлиши мумкин эмас.

3.5. Жамиятнинг Кузатув кенгаши таркибига сайланадиган шахсларга нисбатан қўйиладиган талаблар акциядорларнинг Умумий йиғилиши томонидан тасдиқланган қарорда белгилаб қўйилиши мумкин.

3.6. Кузатув кенгаши аъзолиги учун номзодларга 4-бандга асосан малака талаблари, шу жумладан, Корпоратив бошқарув илмий-таълим маркази томонидан берилган корпоратив бошқарув малака сертификати ёки малака аттестати мавжудлиги талаб қилинади (қонун хужжатларида назарда тутилган холлардан ташқари). Жамият кузатув кенгаши аъзолигига давлат улуши бўйича кузатув кенгашига номзодларни кўрсатиш Вазирлар Махкамаси томонидан жорий қилинган тартиб бўйича амалга оширилади.

3.7. Жамият кузатув кенгаши таркибига камида бир нафар мустақил аъзо киритилиши керак, ушбу аъзо ҳар йили қайта сайланиши мумкин. Бунда давлат ва (ёки) хўжалик бирлашмаси томонидан номзод кўрсатиш ҳамда кузатув кенгашининг мустақил аъзоси бўйича овоз бериш давлат ва (ёки) хўжалик бирлашмасининг вакиллари томонидан амалга оширилади.

Қуйидагилар АЖ кузатув кенгашининг мустақил аъзоси бўлиши мумкин:

1. сўнгги уч йил мобайнида жамиятда ва (ёки) унинг аффилланган шахсларида ишламаган шахс;
2. жамиятнинг акциядори ва (ёки) унинг аффилланган шахсининг таъсисчиси (акциядори, иштирокчиси) бўлмаган шахс;
3. жамиятнинг ва (ёки) унинг аффилланган шахсининг йирик мижози ва (ёки) йирик етказиб берувчиси билан фуқаролик-ҳуқуқий муносабатларда бўлмаган шахс. Бунда қайси мижоз ва етказиб берувчи билан энг кам иш ҳақининг икки минг бараваридан кўп бўлган суммага тенг амалдаги шартнома мавжуд бўлса, ўшалар йирик мижоз ва йирик етказиб берувчи деб эътироф этилади;
4. жамият ва (ёки) унинг аффилланган шахслари билан бирор-бир келишувга эга бўлмаган шахс, бундан кузатув кенгаши аъзосининг вазифалари ва функциялари бажарилишини таъминлаш билан боғлиқ бўлган ҳоллар мустасно;
5. жамиятнинг бошқарув ва ички назорат органларининг ва (ёки) унинг аффилланган шахсларининг аъзоси бўлган шахснинг ёки сўнгги уч йил ичида уларга аъзо бўлган шахснинг эри (хотини), ота-онаси (фарзандликка олувчиси), фарзанди (фарзандликка олинган боласи), туғишган ва ўгай акаси (укаси) ҳамда опаси (синглиси) бўлмаган шахс;
6. давлат бошқаруви органининг ёки давлат корхонасининг ходими бўлмаган шахс.

3.8. Жамиятнинг Кузатув кенгаши аъзолари сайлови кумулятив овоз бериш орқали амалга оширилади.

3.9. Кумулятив овоз беришда ҳар бир акциядорга тегишли овозлар сони Жамиятнинг Кузатув кенгашига сайланиши лозим бўлган шахслар сонига кўпайтирилади ва акциядор шу тариқа олинган овозларни битта номзодга тўлиқ беришга ёки икки ва ундан ортиқ номзодлар ўртасида тақсимлашга ҳақли.

3.10. Энг кўп овоз тўплаган номзодлар Жамият Кузатув кенгашининг таркибига сайланган деб ҳисобланади.

**4. Кузатув кенгаш аъзоларига доир малака талаблари.**

4.1. Кузатув кенгаши аъзоси қуйидаги талабларга жавоб бериши керак:

- олий маълумотга эга бўлиши;

- Корпоратив бошқарув илмий-таълим маркази томонидан берилган корпоратив бошқарув малака сертификати ёки малака аттестатига эга бўлиши.

4.2. Қуйидаги сохаларда билим, махорат ва тажрибага эга бўлиши:

- корхонани бошқариш, молиявий менеджмент, ички назорат сохасида;

- корпоратив хуқуқ ва бошқарув сохасида.

4.3. Амалдаги Қонун, фармон, қарор ва бошқа давлат органлари томонидан чиқарилган меъёрий-хуқуқий хужжатларни билиши;

4.4. Бошқарув органларида камида уч йиллик тажрибаси бўлиши керак.

**5. Кузатув кенгаш Раиси**

5.1. Жамият Кузатув кенгашининг Раиси Кузатув кенгаши аъзоларининг умумий сонига нисбатан **кўпчилик** овоз билан, ушбу кенгаш таркибидан Кузатув кенгаши аъзолари томонидан сайланади.

5.2. Жамиятнинг Кузатув кенгаши ўз Раисини Кузатув кенгаши аъзоларининг умумий сонига нисбатан **кўпчилик** овоз билан қайта сайлашга ҳақли.

5.3. Жамият Кузатув кенгашининг Раиси унинг ишини ташкил этади, Кузатув кенгаши мажлисларини чақиради ва уларда раислик қилади, мажлисларда баённома юритилишини ташкил этади, акциядорларнинг Умумий йиғилишида раислик қилади.

5.4. Жамият Кузатув кенгашининг Раиси бўлмаган тақдирда унинг вазифасини Кузатув кенгашининг аъзоларидан бири амалга оширади.

5.5. Кузатув кенгаши Раиси, агар Кузатув кенгашнинг қарори билан ушбу ваколатлар бошқа шахсга юкланмаган бўлса, Бошқарув раҳбари ва аъзолари билан тузилган шартномаларни жамият номидан имзолайди.

**6. Кузатув кенгаши мажлиси**

6.1 Жамият Кузатув кенгашининг мажлиси Кузатув кенгашининг Раиси томонидан унинг ўз ташаббусига кўра, Жамият Кузатув кенгаши, Тафтиш комиссияси, Бошқарув аъзосининг, шунингдек Жамият овоз берувчи акцияларининг камида **бир фоизига** эгалик қилувчи акциядорнинг (акциядорларнинг) талабига кўра чақирилади ва кун тартиби, фойдани тақсимлаш, бошқарув ва назорат органи аъзолигига уларнинг номзодини (умумий йиғилиш ўтказилгунга қадар алмаштириш имконияти билан) кўрсатиш юзасидан таклиф киритилади.

6.2. Жамият Кузатув кенгаши мажлислари унинг Раиси томонидан **ҳар чоракда камида бир марта** чақирилади. Зарурият кўра Жамият Кузатув кенгашининг мажлислари **чоракда бир мартадан кўпроқ** ўтказилиши мумкин.

Жамият Кузатув кенгашининг йиғилишлари сўров ўтказиш йўли билан шунингдек, видеоконференц-алоқа режимида ўтказиши мумкин, бунда Жамият Кузатув кенгашининг барча аъзолари томонидан бир овоздан қабул қилиниши мумкин.

6.3. Янги бир йил муддатга сайланган Кузатув кенгашининг биринчи мажлиси Жамиятнинг Кузатув кенгаши аъзоларидан бири томонидан мажлис чақирилиши тўғрисидаги бошқа Кузатув кенгаши аъзоларини хабардор қилиш орқали чақирилади. Кузатув кенгашининг ушбу мажлисида Жамият Кузатув кенгаши Раисини сайлаш масаласи кўриши шарт.

6.4. Мазкур Низомнинг **6.1-бандида** белгиланган шахс томонидан Кузатув кенгаши мажлисини чақириш тўғрисидаги ёзма талаб келиб тушган тақдирда, Кузатув кенгашининг Раиси келиб тушган талабни кўриб чиқишга мажбур. Жамият Кузатув кенгашининг мажлисини ўтказиш тўғрисидаги талабда мажлис кун тартибига киритилиши керак бўлган масалалар, уларни киритиш сабаблари кўрсатилган ҳолда таърифланган ҳамда мажлис чақирилишини талаб қилаётган шахснинг электрон манзили бўлиши керак. Талаб тақдим этган санадан эътиборан **ўн кун** ичида Жамият Кузатув кенгашининг Раиси мажлисни чақириш тўғрисида ёки мажлисни чақиришни рад этиш ҳақида қарор қабул қилиши керак. Чақириш тўғрисидаги қарор қабул қилинган тақдирда талабда кўрсатилган масалани (масалаларни) кўриб чиқиш бўйича Кузатув кенгаши мажлиси Кузатув кенгаши Раиси томонидан тегишли талаб олинганидан бошлаб **ўттиз иш кунидан** кечиктирмай ўтказилиши керак. Жамият Кузатув кенгаши Раиси томонидан мажлиси чақириш ёки бундай мажлисни чақиришни рад этиш ҳақидаги асослантирилган қарори мажлис чақиришни талаб қилган шахсга қарор қабул қилинган пайтдан эътиборан **уч иш** кунидан кечиктирмай электрон манзил орқали юборилади.

6.5. Жамият Кузатув кенгашининг мажлисини ўтказиш учун кворум аниқланади. Жамият Кузатув кенгашига сайланган аъзоларнинг камида **етмиш беш** фоизи иштирок этганида кворум ҳисобланади. Жамият Кузатув кенгаши аъзоларининг сони мазкур **бандида** назарда тутилган миқдорнинг **етмиш беш** фоизидан кам бўлган ёки кузатув кенгаши аъзоси вазифасини бажаришдан озод этилган тақдирда, Жамият Кузатув кенгашининг янги таркибини сайлаш учун акциядорларнинг навбатдан ташқари Умумий йиғилишини чақириши шарт. Кузатув кенгашининг қолган аъзолари акциядорларнинг бундай навбатдан ташқари Умумий йиғилишини чақириш тўғрисида қарор қабул қилишга, шунингдек Жамият Бошқарув Раисининг ваколатлари муддатидан илгари тугатилган тақдирда, унинг вазифасини вақтинча бажарувчини тайинлашга ҳақлидир.

6.6. Жамиятнинг Кузатув кенгаши мажлиси кворуми мавжуд бўлган тақдирда Жамият Кузатув кенгаши ваколатли бўлади. Кузатув кенгаши мажлисини Кузатув кенгаши Раиси, у бўлмаган тақдирда эса, унинг Кузатув кенгашининг аъзоларидан бири очади, мажлис кун тартибини эълон қилади ва мажлисини олиб боради. Йиғилиш кун тартиби масаласи бўйича Кузатув кенгаши Раиси, Кузатув кенгаши аъзоси ёки кун тартиби масаласи бўйича маъруза билан таклиф этилган шахс чиқишлари тингланади. Чиқишларнинг натижаларига кўра кун тартибидаги масала муҳокама қилинади. Овозга қўйилган савол бўйича овоз берилади. Кузатув кенгаши Раиси, у бўлмаган тақдирда эса, унинг Кузатув кенгашининг аъзоларидан бири овозга қўйиш натижаларини ва қабул қилинган қарорни ўқиб эшиттиради. Кун тартибига қўйилган масалалар кўриб чиқилиши натижасига кўра, кўрсатилган шахс йиғилишни ёпиқ деб эълон қилади.

6.7. Жамият Кузатув кенгашининг мажлисида қарорлар, агар Кузатув кенгашининг мажлисини чақириш ва ўтказиш тартибини белгиловчи Қонун ва мазкур Уставда, ўзгача қоида назарда тутилмаган бўлса, мажлисда ҳозир бўлганларнинг **кўпчилик** овози билан қабул қилинади. Жамият Кузатув кенгашининг мажлисида масалалар ҳал этилаётганда Кузатув кенгашининг **ҳар бир аъзоси битта овозга** эга бўлади. Жамият Кузатув кенгашининг бир аъзоси ўз овозини Кузатув кенгашининг бошқа аъзосига беришига йўл қўйилмайди. Жамият Кузатув кенгаши аъзоларининг овозлари тенг бўлган тақдирда Жамият Кузатув кенгаши Раиси **ҳал қилувчи овозига** ҳуқуқи эга.

6.8. Жамият Кузатув кенгашининг қарорлари сиртдан овоз бериш йўли билан (сўров йўли билан) Жамият Кузатув кенгашининг барча аъзолари томонидан бир овоздан қабул қилиниши мумкин.

6.9. Қонуннинг **18-моддаси [иккинчи](C:\\Users\\user\\Documents\\2019 йил УМУМИЙ ЙИГИЛИШ\\УСТАВ и ПОЛОЖЕНИЯ утв.27.06.2019г\\2382409" \l "2382624) ва** [**тўртинчи қисмларида**](file:///C:\Users\user\Documents\2019%20йил%20УМУМИЙ%20ЙИГИЛИШ\УСТАВ%20и%20ПОЛОЖЕНИЯ%20утв.27.06.2019г\2382409#2382626) ва Уставнинг **4.4. ва 4.6. бандида** кўрсатилган масалалар бўйича қарор Жамият Кузатув кенгаши томонидан **бир овоздан** қабул қилинади.

6.10. Жамият Кузатув кенгашининг мажлисида баённома юритилади. Кузатув кенгаши мажлисининг баённомаси мажлис ўтказилганидан сўнг **ўн кундан** кечиктирмай тузилади.

Мажлис баённомасида қуйидагилар кўрсатилади:

мажлис ўтказилган сана, вақт ва жой;

мажлисда ҳозир бўлган шахслар;

мажлиснинг кун тартиби;

овоз беришга қўйилган масалалар, улар юзасидан ўтказилган овоз бериш якунлари;

қабул қилинган қарорлар.

Жамият Кузатув кенгаши мажлисининг баённомаси мажлисда иштирок этаётган Жамият Кузатув кенгаши аъзолари томонидан имзоланади, улар мажлис баённомаси тўғри расмийлаштирилиши учун жавобгар бўлади.

6.11. Жамият Кузатув кенгаши мажлисининг баённомаси имзоланган куни Жамиятнинг Бошқарувига ижро этиш учун топширилади. Кузатув кенгаши акциядорларнинг Умумий йиғилишини чақириш тўғрисида қарор қабул қилган тақдирда мазкур қарор ҳақидаги ахборот Жамиятнинг Бошқарувига Кузатув кенгашининг мажлиси ўтказиладиган куни топширилади.

**7. Кузатув кенгаши қошида қўмиталарни шакллантириш**

7.1**.** Энг муҳим масалаларни кўриб чиқиш ва жамиятнинг кузатув кенгашига тавсиялар тайёрлаш учун жамият кузатув кенгаши қошида кузатув кенгаши, ижроия органи аъзолари, жамият ходимлари ва жалб этилган экспертлар (тегишли соҳа мутахассислари, соҳа олий таълим муассасалари ўқитувчилари ва бошқалар) дан иборат тегишли масалалар, шу жумладан, низоли вазиятларни аниқлаш ва ҳал этиш бўйича қўмиталар (ишчи гурухлари) ташкил этиши мумкин.

7.2.Қўмиталарни шакллантириш мақсади ва уларнинг ишлаш тартиби, сони ва таркиби жамият кузатув кенгашининг қарори билан тасдиқланган низомларда белгиланади.

7.3. Жамият акциялари фонд биржасининг биржа котировкаси варағига киритилганлиги сабабли жамиятнинг фақат жамият кузатув кенгашининг аъзоларидан таркиб топган **аудит қўмитаси**ни ташкил этиши шарт.

7.4. Жамиятда аудит қўмитасидан ташқари қуйидаги қўмиталар ташкил этилади:

- Тайинлаш(танлов) ва мукофотлаш бўйича қўмита

- Стратегия ва инновациялар бўйича қўмита

- Низоли вазиятларни аниқлаш ва хал этиш бўйича қўмита

7.5. Жамиятда ташкил қилинган қўмита аъзоларининг сони 3 (уч) кишидан иборат бўлиб, таркиби кузатув кенгашининг қарори билан 7.1. бандида кўрсатиб ўтилган жамиятнинг бошқарув органлари ва соха мутахассислардан иборат бўлган аъзолардан белгиланади.

**8. Кузатув кенгаш аъзоларининг ҳуқуқ ва мажбуриятлари**

8.1. Кузатув кенгаш аъзоси қуйидаги ҳуқуқларга эга:

Кузатув кенгаш мажлисида шахсан қатнашиш, йиғилишда муҳокама қилинаётган масала юзасидан регламент билан ажратилган вақт доирасида сўзга чиқиш;

Кузатув кенгаш қарорига кўра муайян даврда Жамиятининг фаолияти, уни ривожлантириш режалари тўғрисида ахборот олиш;

Кузатув кенгашида вазифаларни бажарганлик учун тақдирлаш пули ва (ёки) харажатларнинг компенсациясини олиш.

қонунчилик, Жамият Устави ва мазкур Низомига мувофиқ бошқа ҳуқуқлар.

8.2. Кузатув кенгаш аъзолари ўртасида вазифаларни тақсимлаш Кузатув кенгаш Раиси томонидан Кузатув кенгашнинг ҳар бир аъзоси учун аниқ амалга оширилади. Кузатув кенгашининг ҳар бир аъзоси ушбу Низомнинг 7.4., 7.5. ва 7.6. бандларида кўрсатилган холатлар юзага келганда, кузатув кенгаши аъзоси вазифасини бажаришдан озод этилади. Кузатув кенгашнинг ҳар бир аъзоси учун тақдирлаш пули миқдори фаолият самарадорлигига қараб акциядорлар Умумий йиғилиши томонидан белгиланади.

8.3. Жамият кузатув кенгашининг аъзоларига улар ўз вазифаларини бажариб турган давр учун ҳақ тўланиши ва (ёки) кузатув кенгашининг аъзоси вазифаларини бажариш билан боғлиқ харажатларининг ўрни қопланиши мумкин. Бундай ҳақ ва тўловларнинг миқдорлари Қонунчилик билан белгиланган меъёр доирасида акциядорларнинг Умумий йиғилиши қарори билан тасдиқланган “Кузатув кенгаши, тафтиш комиссияси ва ижроия органи аъзоларини рағбатлантириш тўғрисида”ги Низомда белгиланади.

8.4. Жамият Кузатув кенгашининг аъзолари қуйидагиларга мажбурдирлар:

Жамият битим тузишидан аффиланганлиги тўғрисида қонунчиликда белгиланган тартибда Жамиятни хабардор этиши;

Кузатув кенгаши аъзолари ўзларининг мажбуриятларини ҳалол, шунингдек Жамияти манфаатлари йўлида улар энг яхши деб ҳисоблайдиган усул билан амалга ошириш;

қонунчилик, Жамият Устави ва мазкур Низомига мувофиқ бошқа мажбуриятлар.

8.5. Кузатув кенгаш аъзолари Кузатув кенгаш томонидан у ёки бу қарорларни қабул қилишга таъсир кўрсатганлик учун бевосита ёки билвосита ҳақ олиш ҳуқуқига эга эмас.

8.6. Кузатув кенгаш аъзолари Жамияти имкониятлари (мулкий ва номулкий ҳуқуқлар, хўжалик фаолияти соҳасидаги имкониятлар, Жамиятининг фаолияти ва режалари тўғрисидаги ахборот)дан шахсий бойлик орттириш мақсадида фойдаланиш ҳуқуқига эга эмас.

**9. Кузатув кенгаш аъзоларининг жавобгарлиги**

9.1. Жамият Кузатув кенгашининг аъзолари Жамият олдида қонунчилигига ва Жамият Уставига мувофиқ жавоб берадилар.

9.2. Жамият Кузатув кенгашининг аъзолари ўз ҳуқуқларини амалга оширишда ва ўз мажбуриятларини бажаришда Жамиятнинг манфаатларини кўзлаб иш тутиши ҳамда белгиланган тартибда жавобгар бўлиши лозим.

9.3. Агар бир нечта шахс жавобгар бўлса, уларнинг Жамият олдидаги жавобгарлиги солидар жавобгарлик бўлади.

9.4. Жамиятга зарар етказилишига сабаб бўлган қарорга овоз беришда иштирок этмаган ёки ушбу қарорга қарши овоз берган Жамият Кузатув кенгаши аъзолари жавобгар бўлмайди.

Кузатув кенгаши аъзоси давлат иштирокидаги корхоналар билан боғлиқ хар қандай масала ёки битим бўйича хар қандай манфаатдорлиги тўғрисидаги маълумотларни ошкор қилиши шарт.

9.5. Жамият ёки у жойлаштирган акцияларнинг ҳаммаси бўлиб камида **бир фоизига** эгалик қилувчи акциядор (акциядорлар) Жамиятга етказилган зарарларнинг ўрнини қоплаш тўғрисидаги даъво билан Жамиятнинг Кузатув кенгаши аъзоси устидан судга мурожаат қилишга ҳақли.

9.6. Суд жамиятнинг кузатув кенгаши аъзосини жамиятга мулкий зарар етказганликда айбдор деб топган тақдирда, ушбу аъзонинг ваколатлари суднинг қарорига кўра, уларнинг хўжалик жамиятларида раҳбарлик лавозимини эгаллаши тақиқланган ҳолда, бир йилдан кам бўлмаган муддатга тугатилиши мумкин.

9.7. Жамиятнинг кузатув кенгаши аъзоси жамиятга чалғитувчи ахборот ёки била туриб ёлғон ахборот тақдим этганлиги ёхуд ўзлари ёки ўз аффилланган шахслари томонидан фойда (даромад) олиш мақсадида йирик битим тузишни ва (ёки) йирик битим тузиш ва (ёки) аффилланган шахслар билан битимлар тузиш тўғрисида қарор қабул қилишни таклиф этганлиги натижасида етказилган зарар учун жавобгарликка тортилиши мумкин.